Tavë Elbasani

Description
Për 4 vetë.

Ingredients

 * Mish 500 g
 * gjalpë 2 lugë gjelle
 * vezë 2 kokrra
 * kos 3 gota uji
 * miell 2 lugë gjelle
 * oriz 1 lugë gjelle
 * kripë

Directions

 * 1) Përgatitet me mish qengji ose dashi. (Po të jete me mish qengji ai piqet drejtëpërdrejtë ndërsa me mish dashi zihet më parë).
 * 2) Mishi pritet në thela, vendoset në tepsi, i hidhet përsipër gjalpë dhe futet në furrë ose në tavë me korent.
 * 3) Herë pas herë i hidhet nga pak ujë që të mos thahet.
 * 4) Pasi të piqet hiqet nga furra.
 * 5) Në nje tenxhere me gjalpë kaverdiset pak miell derisa të zverdhet, por jo të skuqet; shtohet lëngu i mishit të pjekur i holluar me ujë, përzihen dhe vlojnë derisa të krijohet një salcë e trashë.
 * 6) Hiqet nga zjarri, ftohet dhe pastaj i shtohen kos, vezë, kripë dhe përzihen mirë.
 * 7) Në tavë hidhet oriz gjysmë i zier, radhiten thelat e mishit, sipër hidhet masa e përgatitur, pak gjalpë dhe piqet në furrë.
 * 8) Në rast se perdoret mish dashi, ai më parë duhet të ziejë.
 * 9) 10-15 minuta para përfundimit të zierjes së mishit, hidhet pak oriz.
 * 10) Në tenxhere rrihen vezët, shtohet miell, kos, lëng mishi, gjalpë dhe kripë.
 * 11) Copat e mishit vendosen në tavë së bashku me orizin, mbi to hidhet masa e përgatitur dhe gjalpë i freskët.
 * 12) Piqet në furrë derisa në sipërfaqe të krijohet një cipë e kuqe.